ระเบียบคณะกรรมการจัดสรรที่ดินจังหวัดสระบุรีระเบียบคณะกรรมการจัดสรรที่ดินจังหวัดสระบุรีว่าด้วยการระงับการจดทะเบียนสิทธิและนิติกรรมในที่ดินจัดสรรพ.ศ. ๒๕๕๘ อาศัยอำนาจตามความนัยมาตรา ๑๔ (๔) มาตรา ๕๐แห่งพระราชบัญญัติการจัดสรรที่ดิน พ.ศ. ๒๕๔๓ คณะกรรมการจัดสรรที่ดินจังหวัดสระบุรีจึงกำหนดหลักเกณฑ์และวิธีการระงับการจดทะเบียนสิทธิและนิติกรรมในที่ดินจัดสรรไว้ดังต่อไปนี้ข้อ ๑ ระเบียบนี้เรียกว่าระเบียบคณะกรรมการจัดสรรที่ดินจังหวัดสระบุรีว่าด้วยการระงับการจดทะเบียนสิทธิและนิติกรรมในที่ดินจัดสรร พ.ศ. ๒๕๕๘ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ นิติบุคคลหมู่บ้านจัดสรรหรือนิติบุคคลตามกฎหมายอื่นหรือผู้ซึ่งดำเนินการเพื่อการบำรุงรักษาสาธารณูปโภคตามที่ได้อนุมัติจากคณะกรรมการที่มีความประสงค์ขอให้พนักงานเจ้าหน้าที่ระงับการจดทะเบียนสิทธิและนิติกรรมในที่ดินจัดสรรของผู้ค้างชำระเงินค่าบำรุงรักษาและการจัดการสาธารณูปโภคติดต่อกันตั้งแต่หกเดือนขึ้นไปนิติบุคคลดังกล่าวต้องมีหนังสือแจ้งให้ผู้ค้างชำระทราบล่วงหน้าอย่างน้อยสิบห้าวันเมื่อครบกำหนดแล้ว ให้แจ้งเป็นหนังสือต่อเจ้าพนักงานที่ดินจังหวัดสระบุรี หรือเจ้าพนักงานที่ดินจังหวัดสาขา ซึ่งที่ดินนั้นตั้งอยู่ พร้อมหลักฐานการแจ้งเจ้าของที่ดินข้อ ๔ เมื่อเจ้าพนักงานที่ดินจังหวัดสระบุรีหรือเจ้าพนักงานที่ดินจังหวัด สาขา ได้รับแจ้งตามข้อ ๓ แล้วให้สั่งระงับการจดทะเบียนสิทธิและนิติกรรม แล้วดำเนินการดังต่อไปนี้(๑) ลงบัญชีอายัด (บ.ท.ด.๒๗) โดยระบุว่า ระงับการจดทะเบียนสิทธิและนิติกรรมตามมาตรา ๕๐แห่งพระราชบัญญัติการจัดสรรที่ดิน พ.ศ. ๒๕๔๓ ตามหนังสือนิติบุคคล........... ลงวันที่......... แล้วลงลายมือชื่อกำกับไว้ พร้อม วัน เดือน ปี(๒) เขียนคำสั่งห้ามโอน (ท.ด.๓๗) กลัดติดไว้ตรงด้านหน้าของหนังสือแสดงสิทธิในที่ดินฉบับสำนักงานที่ดินสำหรับที่ดินแปลงที่ถูกระงับเมื่อดำเนินการตามวรรคหนึ่งเสร็จแล้วให้เจ้าพนักงานที่ดินจังหวัดสระบุรี หรือเจ้าพนักงานที่ดินจังหวัดสระบุรีสาขา ทำเป็นหนังสือแจ้งเจ้าของที่ดิน เรื่อง ระงับการจดทะเบียนสิทธิและนิติกรรมในวันที่ลงบัญชีอายัดข้อ ๕ เมื่อเจ้าของที่ดินผู้ค้างชำระเงินค่าบำรุงรักษาและการจัดการสาธารณูปโภคได้ชำระเงินค่าบำรุงรักษาและการจัดการสาธารณูปโภคพร้อมค่าปรับครบถ้วนถูกต้องแล้วให้นิติบุคคลหมู่บ้านจัดสรรหรือนิติบุคคลตามกฎหมายอื่นหรือผู้ซึ่งดำเนินการเพื่อการบำรุงรักษาสาธารณูปโภคที่ได้รับอนุมัติจากคณะกรรมการมีหนังสือแจ้งให้เจ้าพนักงานที่ดินจังหวัดสระบุรีหรือเจ้าพนักงานที่ดินจังหวัดสระบุรี สาขายกเลิกการระงับการจดทะเบียนสิทธิและนิติกรรมภายในเจ็ดวันนับแต่วันที่เจ้าของที่ดินชำระเงินจำนวนดังกล่าวหรือเจ้าของที่ดินอาจนำหลักฐานการชำระเงินที่ครบถ้วนมาขอให้เจ้าพนักงานที่ดินจังหวัดสระบุรีหรือเจ้าพนักงานที่ดินจังหวัดสระบุรี สาขายกเลิกการระงับการจดทะเบียนสิทธิและนิติกรรมก็ได้ข้อ ๖ เมื่อเจ้าพนักงานที่ดินจังหวัดสระบุรีหรือเจ้าพนักงานที่ดินจังหวัดสระบุรี สาขา ได้รับแจ้งตามข้อ ๕ แล้วให้สั่งยกเลิกการระงับการจดทะเบียนสิทธิและนิติกรรมแล้วให้ขีดฆ่ารายการในบัญชีอายัดด้วยหมึกสีแดงและบันทึกไว้ในช่อง ๖ (จัดการเสร็จ)โดยระบุว่า ยกเลิกคำสั่ง ระงับการจดทะเบียนสิทธิและนิติกรรมตามหนังสือนิติบุคคล........ ลงวันที่.......หรือตามหลักฐานการชำระเงินเลขที่........ลงวันที่......แล้วลงลายมือชื่อกำกับไว้พร้อม วัน เดือน ปี และปลดคำสั่งห้ามโอน (ท.ด.๓๗) ออกกรณีที่เจ้าของที่ดินนำหลักฐานการชำระเงินมาขอยกเลิกระงับการจดทะเบียนสิทธิและนิติกรรมให้เจ้าพนักงานที่ดินจังหวัดสระบุรี หรือเจ้าพนักงานที่ดินจังหวัดสระบุรี สาขาทำหนังสือแจ้งนิติบุคคล เรื่องยกเลิกระงับการจดทะเบียนสิทธิและนิติกรรมในวันที่ยกเลิกด้วยประกาศณ วันที่ ๑๐ สิงหาคม พ.ศ. ๒๕๕๘วิเชียรพุฒิวิญญูผู้ว่าราชการจังหวัดสระบุรีประธานกรรมการจัดสรรที่ดินจังหวัดสระบุรีปริยานุช/จัดทำ๒๐ สิงหาคม๒๕๕๘วริญา/ตรวจ๒๐ สิงหาคม๒๕๕๘ศิรวัชร์/ปรับปรุง๓ พฤษภาคม ๒๕๕๙[๑] ราชกิจจานุเบกษาเล่ม ๑๓๒/ตอนพิเศษ ๑๘๙ ง/หน้า ๖/๑๘ สิงหาคม ๒๕๕๘